Tomie

nopo nga iso siri manga koumpuronok Jepun nosuat om islustrasi mantad di Junji Ito. Poposotol kokomoi songulun tondu misteri, olundus kingaran do ii Tomie Kawakami. Manga diti nopo nga sinuratan ko iso ii nakalabus di Ito kumaa Monthly Halloween, iso shōjo magazine ontok 1987, ii minongunsuub dau do nakamanang id gaa Kazuo Umezu.

Tomie opo nga nakasarabak kumaa siri filem live-action  miampai siam kosuangon tumanud do tadauwulan, iso siri tilivision antologi nakalabus id 1999, om siri strim tilivision nopo nga id koingkawason montok Quibi pogulu do servis di namaan iduo.

 Plot 
Tomie Kawakami, nointutunan mantad tobuk oitom om  pilat id siriba do mata gibang dau. Kitonggungan sabaagi succubus, miampai kuasa ii kaanu mongimbayat tongokusai moi do orohian dau. maya do koimbulayan dau, toi ko' maya psikologi om koimbayatan topurimanan, owiton dau tulun diti kumaa do kakasahon ninding ii koinsoruan kopogowit do wowonsoyon taraat. Mogipatai-patai tongokusai montok dau, om tongondu nga oulau kadau—mulong pia do ingkaa nga haro piipiro ii osokup o kagarasan om kasaap dau. Insaru ii Tomie do apatai om miguli-guli, apasi kaagu om paparayad do sindaat dau kumaa tulun suai. Nointodonon dau nopo nga amu insan do nokotolinahas, mantad di manaba o kusai mololohing id siri di do alaid no yau haro pogulu do kaantakan id manga di.

Monikid tangon popokito do mogisuusuai kono' ii kopiruba di Tomie id mogisuusuai kowoyowoyoon (koinsoruan taralaat), miampai haro ii haro tangon sondii toi ko' koguli kaagu id boogian sumusuhut. Kabaalan regeneratif di Tomie (soboogian nopo nga unsuubon mantad kaniblisme om kasarabakan) nga pinokito: suai ko oruhai olingasan mantad toruol di kororosi om kapatai, milo nogi yau popoinggumu tinan sondii maya okon ko poinsandad mantad hinombo-nombo boogian do tinan dau, id boogian tinan di noputu, suang tinan toi ko raha di nasaug. Tulinau radioaktif kaanu poposiau do momolingos/papasakag dau. Sel dau nogi nga kaanu poposiliu tulun kumaa Tomie maya koundolihon suang tinan. Ogumu kono' nounsuub do momopot rata' dau, amu tinomod do popoinggumu di Tomie om nakaralad id soliri do pomogunan. Tobuk dau nga koligogon, milo sumarabak id tutok do tulun montok mamatayon diolo om mamatai diolo soira do asapou kinosunion id suang do tinan. Namaan nogi pokitono do mulong pia amu norualan tinan di Tomie nga mumbal o tinan dau poposuni Tomie suai maya kosunian do tumor, koinsoruan soira do kawaya yau koligaganan topurimanan. Piipiro kodolinan di Tomie amu milo do misokodung miampai tiso om tiso; iso pinokito do mamatai di tiso kaagu maya sondii, om ii suai nopo nga monuhu kusai di noimbayatan/kuli diolo do moi pamatai. Tapui nopo nga iso laang di noilaan kaanu momoruntum di Tomie maya sogigisom, nga sokiro do sorobon no tonsi dau gisom do poimponu kosiliu do tohun. 

Arka di sumusuhut, nokotimpuun sabaagi prakuela, minopokito do bagang tondu milo gumayo maya sandad kumaa Tomie maya sungkit do raha, om milo lumohing sokiro do amu po minamadalin do tinan dau sondii. Kusai di kitonggungan montok sungkit diti nopo nga songulun kusai ii nosorob—koumbal nokosiliu suprmodel ii namaan di Tomie untotorio di pogulu—ii mogihum do tiodu maya poposiliu sala iso Tomie "sandad" di molohing om aralaat. Nakalantoi yau do minananom iso Tomie ii kingaran do ii "Ayaka" id blok do simen miampai kouhupan mantad taka di Ayaka. Goduduo diolo minangandad piipiro toun—insaru korongou giak koinggoritan di Ayaka—pogulu do minamabak do blok diri, om noilaan do minongidu ii Tomie maya gaang tokoro om giak dii nopo nga tongus ii minsougi id luang do blok simen dii.

Iso arka eksklusif ii pinosoliwan miampai DVD Tinimungan Junji Ito , miampai uhu Tomie: Takeover, popokito di Tomie nokoruba do songulun kusai ii milo poposimban do tinan, nga noilaan do sinundu di Tomie nopo nga apangkal do manamong.

Iso arka miampai apat bolikan kiuhu Souichi Possessed nopo nga nakalabus ontok 2018. Id tangon diti, minomisunud tabang di Souichi ii no tu ii Koichi kumaa Tomie di lobi omulok kokomoi do pogumbalan kinotiilon di Souchi kumaa iso Tomie di lobi molohing, arka diti kifungsi sabaagi prolog kumaa pirubaan di lobi agaya do tokin dii, soira pinointutun Tomie di omulok.

 Kolobusan 

Pinalabus Tomie di Asahi Sonorama om nokoimbulai sabaagi serial id manga magazine Monthly Halloween mantad 1987 gisom 2000. Nakaanu Tomie iso jilid poingkogos ontok toun 1996, kiuhu . Duo jilid di nopo nga notimung id siri toinsanai do  sabaagi jilid 1 om 2 montok siri dii. Pinalabus diAsahi Sonorama iso jilid omnibus ontok Mansak 2000 kiuhu, . Minapalabus ComicsOne do goduoduo jilid ontok ontok 1 Ngiop 2001, miampai wowonsoyon miampaping (basa'on gibang kumaa wanan).

Siri kumoduo nopo nga kiuhu  poinsuang id siri  Nemuki notimung kumaa iso jilid kiuhu om nakalabus ontok Gomot 2001. Pinalabus kaagu Tomie sabaagi boogian do siri . Id timpu diti miampai do duo jilid ii haro bab-bab noruhangan mantad Tomie Again. Minapalabus kaagu Dark Horse Comics do versi diti id format sandad wanan kumaa gibang.

Minapalabus kaagu ii Asahi Sonorama do manga di id duo jilid sabaagi soboogian do   ontok 20 Milatok 2011.

Minopopoilo Viz Media do lisin montok siri di ontok 26 Gomot 2016. Pinalabus diolo miampai single jilid kulit tokodou, miagal do kinolobuson do Gyo om Uzumaki.

 Kasarabakan 

Nakaanu kasarabakan o Tomie kumaa filem koumpuronok Jepun ii nakalabus mantad toun 1998 gisom 2011, miampai siam filem toinsanai. Minopokito o anime Junji Ito Collection ontok 2018 do duo episod miampai Tomie sabaagi kono' poinlobi, om [./Https://en.wikipedia.org/wiki/Junji_Ito_Maniac:_Japanese_Tales_of_the_Macabre Junji Ito Maniac] ontok 2023 ii haro kaagu episod miampai di Tomie. 

Kogumuan sorita id manga di koindalan ontok dongotuong montok popoimbulai kouyuuyuo di kororosi, om filem-filem kasarabakan koinsoruan popotimporon do ponginsamakan diti.

Ogumu piagalan om pisuaiyan mantad versi manga om filem. Poomitanan, id manga mato dau nopo nga kiwotik pirok nga id filem (haro piipiro bab id manga), mato dau kiwotik sokulat om tobuk dau koumbal okon ko oitom nga pirang tomulok; id filem, seksualiti di Tomie nopo nga lobi osowut. Id manga insaru yau pokito do amu asanangan kumaa tondu nga osonong soira haro taanu-anu mantad diolo. Id piipiro filem, okito nogi do ii Tomie nopo nga moi pongimbayat do tondu kaampai nogi kusai, om id kogumuan movie moi yau ambalut do tondu di oingou, mantad pionitan di kopogowit do unsur lesbianisme.

Ontok Madas 2019, minapawara ii Alexandre Aja do minomonsoi siri tilivision Tomie montok Quibi, miampai Sony Pictures Television om Universal Content Productions, miampai David Leslie Johnson-McGoldrick kitonggungan sabaagi monunuat om papalabus eksekutif, om ii Hiroki Shirota sabaagi papalabus miamung. Ontok Madas 2020, pinawara do ii Adeline Rudolph sabaagi Tomie. Ontok Gumas 2020, nakawara do notutup Quibi ontok 1 Momuhau 2020, minoposiliu do timpu dumontol do siri di amu oilaan.

 Koonuan 
Nakamanang ii Junji Ito id Tutungkap Kazuo Umezu 1989 montok sinuratan dau Tomie. Mantad di, manga di nokoimbulai do tutumanud om kakal do royohon do mamarayou om ii kaagal-agal manahak kritik. 

 Intangai kadau 

 Eel Girl
 Girl from Nowhere
 Harpya
 Jenifer
 Jennifer's Body
 Shambleau
 Tamara

 Sukuon 

 Link labus